Identifica les entitats que surten en el text següent:
Montserrat Tura i Camafreita (Mollet del Vallès, 6 de novembre de 1954) és una política i assagista catalana. Ha format part del Partit dels Socialistes de Catalunya i del Moviment d'Esquerres (MES). Ha estat consellera de Justícia de la Generalitat de Catalunya (2006-2010), consellera d'Interior (2003-2006), alcaldessa de Mollet del Vallès (1987-2003) i diputada al Parlament de Catalunya en la V, VI, VII, VIII i IX legislatures. El 2017 va guanyar el Premi Carles Rahola d'assaig. Nascuda en una família pagesa procedent de Sant Feliu de Codines i establerta el segle xix a Mollet del Vallès, única nena de quatre germans, neta de Feliu Tura i Valldeoriola, que fou alcalde de Mollet durant els anys 1930 amb el Centre Catalanista Republicà (1931) i amb ERC (1936), i besneta de Joan Tura i Pedragosa, qui fou militant del partit conservador la Lliga Regionalista i alcalde de Mollet de 1914 a 1915. També té parentiu amb l'ex-ministre Jordi Solé i Tura, cosí germà del seu pare. En la seva joventut Montserrat Tura va militar en organitzacions clandestines d'oposició al règim franquista com Organització d'Esquerra Comunista i Plataformes Anticapitalistes, i l'any 1979 es feu membre del PSC. Llicenciada en medicina i cirurgia per la Universitat de Barcelona. Va ser metgessa de l'Hospital Clínic de Barcelona, directora de l'Hospital Comarcal de Palamós l'any 1982, on s'especialitzà en gestió sanitària, i membre dels col·legis de metges de Barcelona i de Girona. Té dues filles. Va ser alcaldessa de Mollet del Vallès des de 1987 fins al 21 de desembre de 2003. Durant el seu govern a l'Ajuntament, l'atur a Mollet va disminuir en un 70%, en part gràcies a l'arribada al municipi d'empreses del sector químic i farmacèutic, com ara la multinacional Merck. Durant els seus primers 8 anys a l'alcaldia, es van desenvolupar diversos equipaments públics, com ara la biblioteca de Can Mulà o la pista d'atletisme de la Pedra Salvadora, així com diverses obres urbanístiques, entre les quals destaquen la variant de la N-152 o la plaça Mercè Rodoreda. Montserrat Tura sempre va encapçalar les llistes del PSC a l'Alcaldia de Mollet del Vallès, resultant guanyadora en totes les eleccions municipals des de 1987 fins al 2003. L'any 1987 la candidatura del PSC va ser l'opció més votada, amb 6.296 vots. L'any 1991, va obtenir 6.813 vots; les següents eleccions, el 1995, 7.523 vots i, el 1999, 9.808. A les darreres eleccions municipals que es va presentar, Tura va tornar a guanyar l'alcaldia amb 9.505 vots. Entre 1987 i el 2003, Tura va aconseguir incrementar el nombre de votants socialistes en un 51%. Malgrat haver defensat la protecció d'algunes zones verdes, va patir enfrontaments amb alguns col·lectius, com ara el grup ecologista local Cànem o l'oposició d'esquerres vinculada a EUiA. En les eleccions municipals de 2003 encapçalà la candidatura del PSC per Mollet. Va perdre la majoria absoluta i tornà a sortir escollida com a alcaldessa formant govern amb CiU.
Montserrat Tura i Camafreita : polític, Mollet del Vallès : Entitat_Geopolítica, Partit dels Socialistes de Catalunya : partit_polític, Generalitat de Catalunya : govern, Interior : govern, Parlament de Catalunya : govern, Sant Feliu de Codines : Entitat_Geopolítica, Feliu Tura i Valldeoriola : polític, Mollet : Entitat_Geopolítica, Centre Catalanista Republicà : partit_polític, ERC : partit_polític, Joan Tura i Pedragosa : polític, Lliga Regionalista : partit_polític, Jordi Solé i Tura : polític, Montserrat Tura : polític, PSC : partit_polític, Universitat de Barcelona : educació, Hospital Clínic de Barcelona : hospital, Hospital Comarcal de Palamós : hospital, Barcelona : Entitat_Geopolítica, Girona : Entitat_Geopolítica, Ajuntament : govern, Merck : empresa_privada, Pedra Salvadora : instal·lació_esportiva, N-152 : vialitat, Moviment d'Esquerres (MES) : partit_polític, Justícia : govern, Organització d'Esquerra Comunista : partit_polític, Plataformes Anticapitalistes : organització, biblioteca de Can Mulà : edifici, plaça Mercè Rodoreda : ubicació, Tura : polític, EUiA : partit_polític, CiU : partit_polític, Cànem : organització